
           REPUBLIKA HRVATSKA
KRAPINSKO ZAGORSKA ŽUPANIJA
      OPĆINA BUDINŠČINA 
        OPĆINSKO VIJEĆE


KLASA: 024-02/26-01/03
URBROJ: 2140-9-01-26-2

Budinščina, 17.06.2026.




                                                ZAPISNIK

                sa 9.  sjednice Općinskog vijeća Općine Budinščina održane dana 17. lipnja 2026. godine (  srijeda )  s početkom u 19,00 sati.
                 Sjednica je održana  u sali za sastanke Općine Budinščina. 

Sjednici  su nazočni:
               Članovi Općinskog vijeća: Tomislav Ričko, Nikola Fulir, Maja Pepelko, Ksenija Žabčić, Damir Fridelj, Marko Bručić Pavuk, Radovan Hercigonja, Dražen Hranić.


Sjednici nisu nazočni: Dijana Margetić, nije opravdala izostanak
                    
                Ostali:
-Franjo Jagić -  načelnik Općine Budinščina,
-Jasmina Bočkaj-  pročelnica u  Jedinstvenom upravnom odjelu Općine Budinščina,
-Maja Hudić – stručni suradnik za financije i računovodstvo u Jedinstvenom upravnom odjelu           
                     Općine Budinščina
-Maja  Nuli -  računovodstveno-administrativni referent u Jedinstvenom upravnom 
                      odjelu Općine Budinščina, zapisničarka,
-Blaženka Hranić- komunalni redar u Jedinstvenom upravnom odjelu Općine Budinščina,
-Marijana Sopek, mediji-Sjever.hr


 
                 Devetu sjednicu Općinskog vijeća Općine Budinščina otvorila je Maja Pepelko, predsjednica Općinskog vijeća Općine Budinščina te sve nazočne lijepo pozdravila.
Ustvrdila je da je većina vijećnika prisutna na sjednici (8/9).

Predsjednica Općinskog vijeća Maja Pepelko, čita dnevni red te pita nazočne vijećnike imaju li prijedloge za izmjene i dopune. 
Vijećnik Radovan Hercigonja zahvaljuje se predsjednici Vijeća Maji Pepelko te sve lijepo pozdravlja. Imam dopunu Dnevnom redu i to sa točkom koja glasi donošenje Zaključka o stanju protugradne obrane za područje Općine Budinščina. Molim da se ta točka  uvrsti u Dnevni red pa ću onda obrazložiti zbog čega predlažem ovaj Zaključak.
Predsjednica Vijeća Maja Pepelko daje na glasanje dopunu Dnevnome redu.
Općinsko Vijeće je jednoglasno sa (  8 glasova „ZA“ ) utvrdilo dopunu Dnevnome redu vijećnika Radovana Hercigonje.
Budući da više nije bilo prijedloga ni dopune Dnevnome redu predsjednica Vijeća Maja Pepelko daje na glasanje  predloženi  Dnevni red s dopunom.
Općinsko Vijeće je jednoglasno sa (  8 glasova „ZA“ ) utvrdilo slijedeći


                                                    DNEVNI RED:

1. [bookmark: _Hlk227575622]Usvajanje zapisnika sa  8. sjednice Općinskog vijeća Općine 
     Budinščina održane  08. travnja  2026. godine,
2. Donošenje Odluke o dugoročnom zaduživanju Općine Budinščina u 2026. godini,
3. [bookmark: _Hlk229042527]Donošenje Odluke o II. izmjeni i dopuni Odluke o mjerilima za osiguranje sredstava za zadovoljenje javnih potreba u djelatnosti predškolskog odgoja za Općinu Budinščina,
4. Donošenje Odluke o davanju suglasnosti na Opće uvjete isporuke komunalne usluge ukopa pokojnika,
5. Donošenje Odluke o plaći općinskog načelnika te o drugim pravima općinskog načelnika,
6. Donošenje Odluke o naknadama članovima Općinskog vijeća i članovima radnih tijela Općinskog vijeća,
7. Donošenje Zaključka o stanju protugradne obrane za područje Općine Budinščina,
8. Pitanja i prijedlozi.


Rad  sjednice nastavlja se po utvrđenom dnevnom redu.

 







T O Č K A  1. Usvajanje zapisnika sa  8. sjednice Općinskog vijeća Općine 
Budinščina održane  08. travnja  2026. godine.

Predsjednica Vijeća Maja Pepelko  iznosi  da su svi članovi  Općinskog vijeća u materijalima primili  Zapisnik sa 7. sjednice Općinskog vijeća. Pozvala je vijećnike na iznošenje primjedbi ili dopuna  te komentara na Zapisnik.

S obzirom da rasprave  nije bilo predsjednica vijeća Maja Pepelko daje na glasanje usvajanje  zapisnika sa  8. sjednice Općinskog vijeća Općine Budinščina. 


Općinsko vijeće  je jednoglasno sa ( 8 glasova „ZA“ ) donijelo 



 
                                                              ZAKLJUČAK 
kojim se usvaja zapisnik sa 8. sjednice Općinskog vijeća Općine Budinščina održane dana  08. travnja 2026. godine, u tekstu koji se prilaže zapisniku i čini njegov sastavni dio.





T O Č K A 2. Donošenje Odluke o dugoročnom zaduživanju Općine Budinščina u 2026. godini.

[bookmark: _Hlk212796374]Predsjednica vijeća Maja Pepelko  daje riječ Maji Hudić iz JUO za izlaganje točke.
Maja Hudić se zahvaljuje te iznosi kako se ovom Odlukom traži odobrenje za kreditno zaduženje do maksimalnog iznosa od 1.800 000,00 eura za financiranje planiranih kapitalnih projekata. Važno je naglasiti da se radi o najviše mogućem iznosu kredita koji Općina može koristiti, dok će stvarno korištenje sredstava ovisiti o dinamici  same potrebe projekata  i stvarnim potrebama financiranja. Kredit se koristi isključivo  namjenski uz prethodnu suglasnost Ministarstva financija.
Predsjednica vijeća Maja Pepelko  zahvaljuje na iznijetom te nadalje iznosi  kako je rasprava po ovoj točki otvorena.
Vijećnik Radovan Hercigonja iznosi, imam nekoliko pitanja i nedoumica  u vezi ove Odluke o dugoročnom zaduživanju. Pred nas ste stavili jednu tabelu, u kojoj je navedeno da je iznos kredita 1.800 000,00 eura  s PDV-om, da je kamatna stopa 3,45% godišnje što je po meni prilično velika kamatna stopa. Na Županijskoj skupštini smo imali točku dnevnog reda o zaduženju Županije, no međutim, Županija je puno fleksibilniju kamatnu stopu iz hodala sa svega nekih 2 i nešto, mislim da 2,20%, što je puno manje u odnosu na ovu kamatnu stopu. Stoga imam nekoliko pitanja.  Po kojoj ste vi to matematici došli da nam baš toliko nedostaje da završimo ova dva projekta koja ste ovdje naveli, a to su Rekonstrukcija i dogradnja zgrade javne i društvene namjene vatrogasni dom Budinščina i Rekonstrukcija zgrade javne i društvene namjene odnosno prostora Društvenog doma u Gotalovcu?  To je jedno pitanje, a drugo je jeste li možda zatražili ponude od drugih komercijalnih banaka za kreditiranje ili na primjer HBOR-a koji daje puno povoljniju kamatnu stopu nego daju komercijalne banke  koje su na tržištu novaca? HBOR je ipak banka za obnovu i razvoj koja daje puno povoljniju kamatnu stopu. Upravo se je i Županija zadužila kod HBOR-a. Moje treće pitanje je za što nam trebaju ti novci  za koje se zadužujemo?  Je li to isključivo za ova dva Projektna zadatka  ili još nešto više? Sada bih želio čuti odgovore na svoja pitanja pa ćemo onda svi biti malo pametniji.
Načelnik Franjo Jagić  sve lijepo pozdravlja te napominje kako je svima poznato da smo naslijedili Projekat dogradnje i rekonstrukcije vatrogasnog doma. Što se tiče kredita banka je procijenila da mi možemo dobiti kredit maksimalno do tog iznosa. Međutim, mi nećemo koristiti taj cijeli iznos, što znači, oni će nas samo pratiti kroz te projekte s time koliko će nama sredstava trebati. Kad će biti privremena situacija oni će nama doznačiti sredstva, a mi tada doznačena sredstva prebacujemo izvođaču, jer i sami znate da sredstva iz ministarstva ne dođu odmah.  Kako bih sam projekat ubrzali koliko god možemo odlučili smo se na takav potez, a kada sredstva dođu iz ministarstva mi ih vračamo banci. Što znači da kredit koristimo na dva, tri mjeseca i plaćamo kamatu na taj dio. Eventualno, ako dođe do dodatnih radova ili se povise cijene,  jer i sami vidite kakva je situacija na tržištu onda bi to na kraju platili isto od tog kredita.  Prva rata  ide na naplatu 01.07.2028. godine, stoga, Zagrebačka banka bi nas pratila kroz taj cijeli projekat.
Vijećnica Dijana Margetić  sve lijepo pozdravlja i ispričava se na kašnjenju.
Predsjednica  Vijeća Maja Pepelko napominje da uđe u Zapisnik da je vijećnica Dijana Margetić od sada prisutna na Sjednici Općinskog vijeća odnosno da su sada prisutni svi vijećnici (9/9)
Načelnik Franjo Jagić  želim naglasiti da kredit koji je Županije uzela je drugačiji jer su oni uzeli cijeli iznos od HBOR-a, a mi nećemo uzeti cijeli iznos nego će nas banka samo pratiti kroz projekt.  
Vijećnik Radovan Hercigonja ističe kako iz ove tabele koju ste nam stavili u materijalima ne mogu iz čitati to što ste vi načelniče sada rekli. Točka 4 glasi; to je namjenski, dugoročni kredit u eurima s počekom od 01.01.2028. do 30.06.2028. Rok i način vračanja je 10 godina u 120 jednakih mjesečnih rata s početkom otplate 31.07.2028. Tu morate još jedni uzeti u obzir,  a to je da se Općina Budinščina kao i ostale jedinice područne kao i regionalne samouprave mogu zadužiti maksimalno 20% od izvornog proračuna. Pošto mi već imamo dva kredita  pazite da s ovim kreditom ne premašimo tih 20% jer smo onda svi zajedno u problemu.  Znači i o tome valja voditi računa. Naglašavam, da ovdje sada ne ispadne, kako sam ja  protiv kreditnog zaduženja s tog razloga da se ne bi onda napravila rekonstrukcija i dogradnja vatrogasnog doma u Budinščini. Ne, da pače ja jesam za kreditno zaduženje,  jer ga mi vlastitim sredstvima ne možemo završiti, ali ću vas podsjetiti da nama uopće i ne treba tolika svota novaca ako se baziramo samo na ova dva projektna zadataka. Ako ćemo razgovarati o vatrogasnom domu, onda je ukupna vrijednost 1 816 169,83 eura. Bespovratna sredstva koju su ostvarena s naslova Ministarstva  iznose 1 543 740,34 eura, od toga treba Općina osigurati vlastitih sredstava u iznosu od 272 425,49 eura.  Ako se baziramo  na drugi projektni zadatak, a to je Društveni dom u Gotalovcu, gdje je  ukupna vrijednost projekta 123 515,73 eura. Tu smo od Ministarstva graditeljstva i prostornog uređenja  dobili nepovratna sredstva od 80 000,00 eura , a da bi završili taj projekat nama trebaju vlastita sredstva u iznosu od 43 515,73 eura. Kada ta dva izdatka koja imamo po projektima zbrojimo onda nama nedostaje 315 941,22 eura. Znači, to nam je potrebno da bi završili ova dva projekta, odnosno to su sredstva koja mi moramo osigurati u vlastitom Proračunu. Razumijem, mi teško da možemo osigurati ta sredstva u vlastitom Proračunu, ali ipak nema potreba da se zadužujemo za još skoro, praktički, jedan  izvorni Proračun, jer 1 800 000,00 eura  je jedan godišnji izvorni  Proračun Općine Budinščina. Po meni nema potrebe da se zadužujemo u ovoliko velikoj svoti. Ako to sve skupa svedemo na 10 godina roka otplate, onda naćelniće neće stajati ona Vaša, koju ste izrekli ovdje prije godinu dana, kada ste dobili povjerenje da vodite ovu Općinu, a to je da Vi nećete nakon svojeg četverogodišnjeg mandata ostaviti  apsolutno nikakve dugove. Ovaj prijedlog Vas već pobija. Itekako ćete ostaviti dugove  i to u visini od 1 800 000,00 eura. To nije mali novac. Znam da ćete taj prijedlog izglasati jer imate većinu u Vijeću, ali trenutno nema potreba za ovolikim zaduženjem, nego milijun trebate maknuti i 800 000 eura vam je dovoljno za zaduživanje da se ova dva projekta privedu kraju. Molim da se razmisli o tome i da se vijećnici uključe u raspravu kako bi našli najbolje rješenje, koje bi bilo dobro  i za Proračun Općine Budinščina, a isto tako i za sve one projektne zadatke koji nas čekaju  u ovom  mandatu. Mandat je na četiri godine, a  tek je prošla prva godina. Iza nas će trebati ostati neki rezultati, ljudi to od nas očekuju.
Načelnik Franjo Jagić se zahvaljuje vijećniku Hercigonji na iznijetome  te napominje kako će Ministarstvo financija dati konačnu riječ. Mi nećemo premašiti 20% izvornih prihoda. Iznos od 1 8000 000,00 eura je tu u slučaju da imamo privremenu situaciju od 1 000 000,00 eura. Moglo bi se desiti da se zadužimo 500 000,00 eura i da onda privremena situacija premaši taj iznos. S čime ćemo onda platiti izvođača? 
Vijećnik Radovan Hercigonja tada postoji mogućnost plaćanja avansno i nema potreba za zaduženjem.
Načelnik Franjo Jagić iznosi, da mi i to znamo, ali prvo treba sredstva uplatiti da bi ih dobili natrag od Ministarstva. Izvođač nas neće čekati. Moram samo još jednom naglasiti, mi smo Projekt naslijedili i mi ćemo ga završiti. Stoga, ako će ostati neki kredit , to će ostati samo za ono što nećemo moći iz financirati. Nikakvih 1 800 000,00 eura neće ostati na 10 godina.
Vijećnik Radovan Hercigonja iznosi, naravno da hoće kad ovdje tako piše pa toliko se zadužujemo.  Kako vi mislite da neće ostati kad se toliko zadužujemo? 
Načelnik Franjo Jagić molim vas pročitajte si rok i način korištenja.
Predsjednica vijeća Maja Pepelko napominje kako je rasprava i dalje otvorena.
Vijećnik Damir Fridelj iznosi, u kojoj fazi je realizacija Javne nabave  za dom?
Pročelnica Jasmina Bočkaj napominje, u petak je rok za dostavu ponuda, to je nabava za radove, s time  da su se opet u zadnji trenutak kao i prošli puta pojavili zahtjevi  za  nekim dodatnim pojašnjenjima, a uslijed tih zahtjeva koji su bili opravdani, došlo je do izmjene troškovnika. Kada dođe do izmjene troškovnika onda  je tu još novih 10 dana za produžetak roka.  Tako da će 26.06.2026. biti rok za dostavu novih ponuda.
Vijećnik Dražen Hranić iznosi kako će 25.06.2026. biti opet neko pitanje i to će se sve produžiti za novih 10 dana. 
Vijećnik Damir Fridelj iznosi, kako ih više nema,  ako su pitanja iscrpljena po javnoj nabavi onda  se ta faza postupka završava, jel tako?
Pročelnica Jasmina Bočkaj mislim da nije, ne znam kako bi na to odgovorila, ali doslovno svako malo pojavi se jedno po jedno pitanje. 
Vijećnik Dražen Hranić iznosi kako si oni time kupuju vrijeme. 
Vijećnik Damir Fridelj, rekli ste da je rok za dostavu ponuda 26.06.2026., sad me zanima koja se bi još pitanja mogla postavljati, a sve je uvršteno u troškovnik.
Pročelnica Jasmina Bočkaj, ne mogu vam na to odgovoriti, vidjet ćemo. 
Predsjednica vijeća Maja Pepelko moli vijećnike da se vrate na točku pod redni broj 2. i da postavljaju pitanja ili daju komentare po tom prijedlogu. S obzirom da rasprave više nije bilo predsjednica vijeća Maja Pepelko daje na glasanje Odluke o dugoročnom zaduživanju Općine Budinščina u 2026. godini.


Općinsko vijeće  je jednoglasno sa  (9 glasova „ZA“ ) donijelo

                                                    
                                                     
                                                             ODLUKU
o dugoročnom zaduživanju Općine Budinščina u 2026. godini u tekstu koji se prilaže zapisniku i čini njegov sastavni dio.

                                                                


T O Č K A  3. Donošenje Odluke o II. izmjeni i dopuni Odluke o mjerilima za osiguranje sredstava za zadovoljenje javnih potreba u djelatnosti predškolskog odgoja za Općinu Budinščina

[bookmark: _Hlk209183972] 
         
Predsjednica vijeća Maja Pepelko za uvod daje riječ  Maji Hudić.
Maja Hudić iznosi  kako je predloženim izmjenama utvrđeno  da će učešće roditelja u ekonomskoj cijeni redovitog programa vrtića djece s prebivalištem na području Općine Budinščina  iznositi 30% ekonomske cijene programa prema donijetoj prethodnoj Odluci   o ekonomskoj cijeni  jednako za sve korisnike bez obzira na prihode i same materijalne prilike u obitelji. Također se uređuje i način i rok uplate roditeljskog udjela gdje se od 01.07.2026. učešće uplaćuje na račun Općine Budinščina, a ne više na račun Dječjeg vrtića Budinščina. 
Predsjednica Vijeća Maja Pepelko zahvaljuje Maji Hudić, a potom otvara raspravu.
Načelnik Franjo Jagić napominje kako se financijsko poslovanje dječjeg vrtića prenosi na općinu sa 01. 07. 2026. i to je zapravo ta situacija. 
S obzirom da rasprave  više nije bilo predsjednica vijeća Maja Pepelko daje na glasanje Odluku o II. izmjeni i dopuni Odluke o mjerilima za osiguranje sredstava za zadovoljenje javnih potreba u djelatnosti predškolskog odgoja za Općinu Budinščina,


 Općinsko vijeće  je jednoglasno sa ( 9 glasova „ZA“)  donijelo 

                                                              ODLUKU
o II. izmjeni i dopuni Odluke o mjerilima za osiguranje sredstava za zadovoljenje javnih potreba u djelatnosti predškolskog odgoja za Općinu Budinščina, u tekstu koji se prilaže zapisniku i čini njegov sastavni dio.




[bookmark: _Hlk221282058][bookmark: _Hlk224564557][bookmark: _Hlk212796041]T O Č K A  4. Donošenje Odluke o davanju suglasnosti na Opće uvjete isporuke komunalne usluge ukopa pokojnika

Predsjednica Vijeća Maja Pepelko za pojašnjenje  daje riječ  pročelnici Jasmini Bočkaj.
Pročelnica Jasmina Bočkaj navodi kako je dana suglasnost na Opće uvjete komunalne  usluge ukopa pokojnika . Kao i svake godine imamo postupak koji provodimo za ukop pokojnika i za održavanje groblja.  Kao i svake godine javila se Cvjećarna „Mimoza“ . Opći uvjeti  kao i cijene nisu se promijenile
[bookmark: _Hlk229139631]Predsjednica Vijeća Maja Pepelko zahvaljuje pročelnici na obrazloženju te iznosi da je rasprava  otvorena za pitanja i prijedloge. S obzirom da rasprave nije bilo predsjednica Vijeća Maja Pepelko daje na glasanje Odluku o davanju suglasnosti na Opće uvjete isporuke komunalne usluge ukopa pokojnika.



Općinsko vijeće  je jednoglasno ( 9 glasova „ZA“ )  donijelo

                                                                ODLUKU
o davanju suglasnosti na Opće uvjete isporuke komunalne usluge ukopa pokojnika, u tekstu koji se prilaže zapisniku i čini njegov sastavni dio.


T O Č K A  5. Donošenje Odluke o plaći općinskog načelnika te o drugim pravima općinskog načelnika

Predsjednica Vijeća Maja Pepelko molim pojašnjenje ovog prijedloga Odluke.
Blaženka Hranić sve lijepo pozdravlja i  iznosi kako smo temeljem dopisa Ministarstva pravosuđa, uprave i digitalne transformacije  od 20. 05. 2026. u  postupka nadzora zakonitosti općih akata dužni napraviti neke ispravke na prethodno donijetoj Odluci koja je donijeta na konstituirajućoj sjednici prošle godine. U samom dopisu Ministarstva koji je prilog materijalima  potrebno je izmijeniti da se riječi i pojmovi  donijeto u ovoj Odluci koji imaju rodno značenje  odnose je jednako na muški i ženski rod  bez obzira jesu li korišteni u muškom ili ženskom rodu. U prethodnoj Odluci  članak 3. stavak 3 sada se zamjenjuje samostalnim člankom 2. U članku 5. utvrđuje se koeficijent, to je ostalo sve jednako samo je još razlika što u članku 10. piše da ova Odluka stupa na snagu 8. dan od dana objavu u Službenom glasniku KZŽ. Te članak 8  koji je dodan, a  u njemu piše da pojedinačna rješenja o utvrđivanju plaće općinskog načelnika utvrđena prema ovoj Odluci donosi pročelnik JUO Općine Budinšćina.
Predsjednica Vijeća Maja Pepelko iznosi kako je rasprava i dalje otvorena.
Vijećnik Radovan Hercigonja  iznosi ja bi 5. i 6. točku peformulirao na sljedeći način, a ne ovako kako je sada, a to je donošenje Odluke  o plaći općinskog načelnika  te o drugim pravima općinskog načelnika. Sada po ovoj točki ispada da mi ponovno izglasavamo  neke naknade i načelniku i općinskim vijećnicima. Po meni je trebalo točku 5 i 6. objediniti  i to na način; postupanje po nalogu Ministarstva financija glede plaće načelnika  i naknade općinskim vijećnicima.  Temeljem članka 85.  Zakona, izvršen je uvid u dostavljene odluke  te su uočene određene  nepravilnosti.  Što znači, da mi sada postupamo isključivo po nadzoru Ministarstva financija  gdje su uočene nepravilnosti  sa konstituirajuće sjednice  gdje su donijete te Odluke te ste ih nakon toga poslali na uvid Ministarstvu, što ste i dužni.  Po uočavanju nepravilnosti, sada vi ove Odluke mijenjate temeljem ovog predmeta  kojega ste zaprimili 20.05.2026 ispred Ministarstva pravosuđa, uprave i digitalne transformacije.  Znači, na temelju ovog Rješenja  mijenjamo ove Odluke  koje su tada krivo napravljene pa su vam u Ministarstvu rekli da ovi u Budinščini nemaju pojma.  Sada ste dobili na četiri stranice kako to treba izgledati, malo ste se posložili, ali ipak izgleda da se ne zna iz čitati nalaz Ministarstva. Stoga, ja sam i dalje mišljenja da nema potrebe u ovako maloj Općini sa ovako malim izvornim proračunom  imati načelnika koji je profesionalac. Do sada, odnosno od postojanja Općine Budinščina bila je praksa da su svi načelnici  obnašali dužnost bez zasnivanja radnog odnosa uz naknadu. To je kada prepolovite ovu plaću na pola. Sada me zanima, kada već donosimo ovu Odluku, a koeficijent  za obračun plaće  općinskog načelnika je 3,60, kolika je plaća, odnosno koliko iznosi bruto, a koliko neto plaćana načelnika Općine Budinščina?
Načelnik Franjo Jagić tu sada ispravljamo neke terminološke greške koje se napravljene u samim aktima.  Što se tiče samog općinskog načelnika, recite mi, na županiji, koji je načelnik volonter? Koliko je meni poznato svi su  profesionalci. Smatram da sve obaveze  koje treba načelnik obavljati, obavljam.  Vaš koeficijent je bio 4,26 moj je za 15 i nešto posto manji. Što se tiče moje plaće sve je transparentno na stranicama Općine. Vidljiva je svaka isplata koja se vrši s računa Općine Budinščina. 
Vijećnik Radovan Hercigonja iznosi kako se i dalje izbjegava odgovor. Stoga, ću vas ja podsjetiti. Jedan ste od skupljih  plaćenih načelnika  na području KZŽ. Bedekovčina, naprimjer  koliko ima stanovnika, a plaća načelnika je 3.102,67 eura, Budinščina 2.946,69, Desinić 2.224,26, Hrašćina 2.621,65, Jesenje 2.386,55, Mače 2.865,69 i tako dalje. Vi ste definitivno jedan od skupljih načelnika, ali valjda će biti i takvi rezultati na koncu mandata. Što se tiče mojega koeficijenta  ja sam bio puno, puno jeftiniji za općinski proračun od vas, pogledavši iznos od 2.946,69 i iznos od 1.100,00 eura Radili ste na FINI i  jako dobro znate izračunati kolika je to razlika. Po ovim podacima malo nedostaje da imate veći plaću od načelnika Općine Bedekovčina, a Bedekovčina broji 8 500 stanovnika dok Budinščina jedva 2 500 stanovnika. 
[bookmark: _Hlk234323940]Načelnik Franjo Jagić gospodine Hercigonja, nabrojali ste 5, 6 Općina, koliko je meni poznato KZŽ ima 7 gradova i 25 općina. Izabrali ste one koji imaju najmanje, a niste izabrali one koji imaju najviše. Vaš koeficijent  od 4,26 bio je na polovici jer ste vi bili volonter.   Ja sam ovdje na Općini svaki dan,  nisam bio ni jedan dan odsutan  s posla, bio sam ovdje i popodne kad je god trebalo. Za razliku od vas, pogledajte se u zrcalo pa ćete onda možda i bolje vidjeti neke stvari. Svi imamo grijeh, imam ih i ja. Neka baci kamen tko je bezgrešan.  Dalje ne želim ulaziti s vama u raspravu, ljudi su sve rekli. 
Vijećnik Radovan Hercigonja predsjednice Vijeća, molim Vas, ovaj puta i za ubuduće  da ne dozvolite da načelnik omalovažava, odnosno vrijeđa vijećnike  i vijećnice. Konkretno, mene je sada ovim putem uvrijedio, na način, da se neka pogledam u ogledalo. Mogao bih dalje u diskusiju s vama, a ne želim  sa vama polemizirati  o ničem  više, nego sam vas samo pitao pitanje na koje mi niste odgovorili, a po Zakonu ste dužni.  Stoga, tražim da mi na sljedećoj sjednici, u pisanom obliku dostavite  iznos vaše plaće bruto i neto.  To ste vi po zakonu dužni dati, a ako nećete to napraviti imaju institucije koje će vas prisiliti. Napomenuti ću, da ja znam gdje to mogu vidjeti, ali  sam vas pitao ovdje, sada, da mi  odgovorite. Vi ste eskivirali to moje pitanje i niste htjeli na njega odgovoriti. Zamislite, što bi se dogodilo da Župan KZŽ nije želio odgovoriti na ni jedno pitanje županijskih vijećnika? Molim vas, bili ste predsjednik Županijske skupštine i znate kako funkcionira Skupština. Nemojte se tako dječački ponašati, mislim pogledajte se u zrcalo. To sam ja sad vama mogao reći. Pa nismo u birtiji. Iako, ja znam da vi volite  birtiju i da ste svaki dan u njoj, ali nemojmo se tako razgovarati za ovim stolom, ovo je ipak stol kojeg su platili ljudi Općine Budinščina iz svojih prihoda te se svi zajedno moramo ponašati profesionalno. 
Predsjednica Vijeća Maja Pepelko  iznosi da je rasprava  i dalje otvorena za pitanja, prijedloge i komentare.
Vijećnik Damir Fridelj iznosi kako ima komentar.  U aktu, prijedloga Odluke je navedeno; Budinščina, lipanj 2025. Molim da se to ispravi. 
S obzirom da prijedloga, pitanja i komentara više nije bilo predsjednica vijeća Maja Pepelko
daje na glasanje Odluku o plaći općinskog načelnika te o drugim pravima općinskog načelnika.


Općinsko vijeće  je većinom glasova  sa ( 6 glasova „ZA“ i 3 glasa  „SUZDRAN“)  usvojilo slijedeću:

                         
                                                   ODLUKU
o plaći općinskog načelnika te o drugim pravima općinskog načelnika u tekstu koji se prilaže zapisniku i čini njegov sastavni dio.

                                                    
                                                                                                
T O Č K A  6. Donošenje Odluke o naknadama članovima Općinskog vijeća i članovima radnih tijela Općinskog vijeća

Predsjednica vijeća Maja Pepelko molim pojašnjenje ovog prijedloga Odluke.
Blaženka Hranić iznosi kako jednako kao i prethodna Odluka, ova Odluka  je zahtijevala neke izmjene prema  uputi Ministarstva pravosuđa, uprave i digitalne transformacije. U toj Odluci bilo je potrebno brisanje izraza članovi Mjesnog odbora.   To se odnosi na naknade članovima Općinskog vijeća pa je trebalo unijeti ispravnu riječ, a ona je: članovima radnih tijela Općinskog vijeća. Iznos za isplate je ostao nepromijenjen.  Neki stavci  su još malo presloženi, onako kao što sam navela i u pojašnjenju prijašnje Odluke. 
Vijećnik Radovan Hercigonja  iznosi kako je sve to isto kao i za prethodnu točku, ne trebam se ponavljati. U  ovom Prijedlogu Odluke malo ste pogriješili kao i u prošloj.  Ponovno ovakvu Odluku šaljete u Zagreb.  Sada neću nabrajati što ste pogriješili, ali ću vam samo pročitati predzadnji pasus nalaza Ministarstva. Ja ću vam ga sada pročitati: Naposlijetku, vezano uz naziv Odluke, iz postojećeg naziva potrebno je brisati subjekte koji nemaju zakonsku osnovu za ostvarivanje naknade na način predviđen člankom 31. Zakona. Slijedom navedenog, isti je potrebno izmijeniti na način da glasi:“ Odluka o naknadama za rad članova Općinskog vijeća i njegovih radnih tijela.“  Ovaj pasus vam sve govori što trebate napraviti.
Predsjednica vijeća Maja Pepelko napominje kako je rasprava i dalje otvorena.  S obzirom da rasprave više nije bilo predsjednica vijeća Maja Pepelko je daje na glasanje Odluku o naknadama članovima Općinskog vijeća i članovima radnih tijela Općinskog vijeća.




Općinsko vijeće  je većinom glasova  sa ( 6 glasova „ZA“ i 3 glasa  „SUZDRAN“)  usvojilo slijedeću:

                                                                ODLUKU
o naknadama članovima Općinskog vijeća i članovima radnih tijela Općinskog vijeća u tekstu koji se prilaže zapisniku i čini njegov sastavni dio.







T O Č K A  7. Donošenje Zaključka o stanju protugradne obrane za područje Općine Budinščina

[bookmark: _Hlk234239842]Predsjednica Vijeća Maja Pepelko iznosi kako je ova točka dopuna Dnevnom redu, a predložio ju je član Vijeća Radovan Hercigonja.
Vijećnik Radovan Hercigonja iznosi  kako i sami znate da je jedna polovina Općine Budinščina  u nedjelju, u popodnevnim satima  stradala od tuče.  Svi usjevi, vinogradi   na području četiri Mjesna odbora , a to su MO Gotalovec, Zajezda, Pece i Grtovec.  Južni MO nisu nastradali, ali ova četiri MO jako.  Mi koji se bavimo  intenzivno  poljoprivredom, a ja se smatram jednim od srednjih poljoprivrednika koji ima  posijano 15 rali kukuruza te još nekoliko poljoprivrednih kultura i vinograda smatram da sam jako pogođen ovom elementarnom nepogodom i da moji prihodi koji bi se trebali ostvariti s naslova poljoprivrednih kultura će pasti za 80%. S toga smatram, da na ovu temu nije samo dovoljno razgovarati   pod točkom Pitanja i prijedlozi, nego isključivo pod točkom Dnevnog reda na ovoj sjednici Općinskog vijeća. Tu se sada postavlja nekoliko pitanja.  Jedno od pitanja je protugradna obrana. Ta protugradna obrana ne pokriva područje Općine Budinščina. Zašto? Molim da pošaljete dopis prema KŽZ  te Državnom hidrometeorološkom zavodu, zašto ovo područje nije pokriveno protugradnom obranom. U razgovoru sa predsjednikom Udruge raketara i protugradne obrane Hrvatske iznijet mi je podatak  da  na području  Zagorja  djeluje protugradna obrana,  međutim ne i za cijelo Hrvatsko zagorje ona pokriva samo jedan dio, a jedan, dio odnosno, istočni dio djeluje samo do Galovca.  Svi dobro znamo da se naselje Galovec nalazi na području Općine Konjščina.  Po ovakvome ispada da mi dalje nismo Zagorje, nego da smo neka druga županija. Moj apel  je da se pošalje upit prema Državnom hidrometeorološkom zavodu, KZŽ Županiji i  Predsjedniku Udruge raketara i protugradne obrane  Hrvatske s upitom zašto ne djeluje protugradna obrana dalje od Galovca prema Budinščini?  Nadam se da ćemo taj odgovor dobiti do sljedeće sjednice Vijeća u pisanom ili usmenom obliku. 
Predsjednica Vijeća Maja Pepelko, molim da ovaj prijedlog uđe u Zapisnik pa da svi zajedno možemo dobiti odgovor na ova pitanja.
Vijećnik Radovan Hercigonja iznosi kako je to bitno prvenstveno za poljoprivrednike  s područja Općine Budinščina koji  traže odgovor, a žive od poljoprivrede i pune ovaj proračun. 

O navedenom Prijedlogu  vijećnika Radovana Hercigonje nije se glasovalo, već su članovi Općinskog vijeća podržali njegovu inicijativu.


T O Č K A  8.  Pitanja i prijedlozi

Predsjednica vijeća Maja Pepelko iznosi kako je po točki pitanja i prijedlozi rasprava otvorena.
Vijećnik Radovan Hercigonja imam pitanje koje se odnosi na košnju  bankina  na području Općine Budinščina uz nerazvrstane ceste. Primijetio sam da je u mojem selu trava pokošena  pa me zanima tko je dobio posao košnje trave, koliko košta malčiranje  po  m². Nisam imao priliku nigdje iz medija iz čitati koja firma kosi travu.  Na službenim stranicama Općine  objavljuje se sve i svašta , no međutim potpisivanje ovako važnog ugovora, gdje se radi o velikoj svoti novaca  nema nigdje. 
Načelnik Franjo Jagić iznosi da je ta informacija objavljena na stranicama Općine.  Košnja je u tijeku, još nije sve gotovo. Ako se negdje eventualno dogodila kakva greška popravit će se.  Košnju bankina na nerazvrstanim cestama  vrši Obrt vl. Božić Nikole. Njegova ponuda bila je najjeftinija i normalno da je prihvaćena. Evo sve je objavljeno 12.06.2026. Cijeni po m², ako je potrebno dobit ćete pismeno. Pismeno ćete dobiti odgovor, stoga za to zadužujem pročelnicu Jasminu Bočkaj, pošto je ona zadužena za taj dio posla. 
Vijećnik Radovan Hercigonja, moja isprika ako sam previdio  da je bilo objavljeno. No međutim, uvijek imam pravo na vijećničko pitanje vidio ja to ili ne, imam pravo pitati što me zanima. Nadalje, zanima me još hoće li biti samo jedna košnja ili će biti još jedna. Pošto je ovo bio pozivni natječaj , vidio sam to iz dokumentacije na četiri adrese, zanima me zašto se promijenila praksa , a što se po Zakonu dužni, prilikom otvaranja ponuda u natječajnoj dokumentaciji napisati da  ne može biti prisutan bilo tko od ponuđača na otvaranju ponuda.
Načelnik Franjo Jagić iznosi, vidim da ste jako dobro u sve upućeni i mislim da nema potreba davati vam odgovore pošto već sve znate. Od četiri, dvojica su se javila na natječaj  i mogli su prisustvovati otvaranju ponuda, kao što je bilo i prošle godine i za navoz kamena i za zimsku službu. Onaj tko je htio mogao je biti na otvaranju ponuda. 
Vijećnik Radovan Hercigonja iznosi kako nisu mogli, ali dobro. Zanima me hoće li to na kraju biti jedna košnja ili dvije?
Načelnik Franjo Jagić iznosi dvije košnje ako će biti potrebno.  Pošto taj izvođač po prvi puta izvodi radove na području Općine Budinščina i bude nekih pogrešaka,  javite i to će se  popraviti. 
Vijećnik Radovan Hercigonja i dalje moram biti i bit ću toliko uporan i dosadan dok neću  dobiti pravi odgovor od vas pa ću opet postaviti pitanje koje sam postavio  na prošloj Sjednici i postavljat ću tako dugo dok ne dobijem odgovor. To je pitanje koje se odnosi na vodovod za naselje Krapinica, odnosno kuća u vlasništvu Galina  i Strahonja.  To dvoje mještana  ove naše Općine  i dalje je bez priključka na sustav Zagorskog vodovoda, ali sad se je tu pojavilo još jedno kućanstvo iz centra Budinščine koje isto nema priključak na pitku vodu.  Što mislite poduzeti po pitanju toga i nemojte se svaki puta sakrivati iza nekoga da niste znali.  Ovdje je bio gospodin Strahonja  i ne može doći k sebi koliko se igrate sa ta dva kućanstva ping pong. Došao je kod komunalnog redara, ovdje na Općinu Budinščinu, gospođi  Blaženki koja mu je iz kopirala  sve ono što je bilo na Općini i ono što je još naknadno došlo.  Ako vi ne čitate mail-ove, onda je to vaš problem, a ako vama dođu mail-ovi onda ih zaprimite i odložite tamo gdje moraju biti. Taj isti gospodin privatno je tražio  od Zagorskog vodovoda  i mail mu je dostavljen od strane gospodina koji je  zadužen za ovaj dio Krapinsko-zagorske županije za priključak na vodovod. Priključak za ta dva domaćinstva , odnosno sad i treće domaćinstvo koje je predalo zahtjev ovdje na Općinu je jednostavan. To je model za sve priključke  na području KZŽ, odnosno za područje koje pokriva Zagorski vodovod.  Zagorski vodovod daje cijevi, montažu, priključak, a ljudi sami kupuju  i ugrađuju šaht. Iskop i zatrpavanje rova  ide na trošak jedinice lokalne  samouprave.  Ponuda je na Općini zaprimljena i sada nema odgovora ni prema Zagorskom vodovodu ni prema ovim ljudima koji željno čekaju  vodu u 21. stoljeću.  Ja ću biti toliko uporan i svaki puta ću postavljati to jedno te isto pitanje.  Vi se ovdje vadite da ne znate ništa o tome, a čovjek upućen u sustav Zagorskog vodovoda , gdje su mu dali sve crno na bijelo, odnosno dobio je papire i sad dalje čeka nešto jer između njega sad stoji Općina Budinščina koja  nije napravila ono što joj se stavlja  u zadatak.  Molim da se uđe u razgovor sa sustavom Zagorskog vodovoda. Iznađite model iako ga oni već imaju i izađite u susret tim domaćinstvima.  
Načelnik Franjo Jagić iznosi, prošli puta sam vam odgovorio na to pitanje.  I danas ću opet. Za treći priključak sam vam upravo ja prošli puta rekao. Kod mene je bio direktor Mihovilić, gospodin Tuđa te sam s njima razgovarao. Tim domaćinstvima je bilo ponuđeno da se priključe na sustav Zagorskog vodovoda, ali su ga oni u tom trenutku odbili.  Nitko iz tih troje domaćinstava nije došao na Općinu  i javio se meni ili komunalnom redaru ili JUO.  Važno je naglasiti priključak ne vrši Općina, nego Zagorski vodovod.  Dobro znam kako je bilo kad smo se priključivali na Zagorski vodovod, svi smo ga dobili badava, samo smo si trebali kupiti šaht. I sam gospodin Mihovilić je rekao da su ta domaćinstva tada to odbila. Sada ako oni žele priključak trebaju se javiti u Zagorski vodovod i predati zahtjev za priključak.  Naravno da ljudi iz tih domaćinstava mogu doći ovdje na Općinu   pa ćemo vidjeti o čemu možemo dalje razgovarati. U svakom slučaju Općina će pomoći, kao i kad molimo naše vatrogasce da im preko ljeta voze vodu.
Vijećnik Radovan Hercigonja iznosi, opet niste u pravu. Nitko ne traži priključak, kako vam to nije jasno, oni će priključak platiti, radi se  od cjevovodu od županijske ceste, znači od Priščana, uz bivšu , kako mi to zovemo štrekicu  do županijske ceste. Radi se samo o tom dijelu cjevovoda. Oni su podnijeli Zahtjev na Općinu i predali su  Zahtjev o priključenju na  Zagorski vodovod. Zagorski vodovod im je rekao  da ih mogu priključiti uz štrekicu   jer je štrekica u vlasništvu Općine Budinščina i neće trebati toliko pismenih  suglasnosti od ljudi zbog kopanja. Donijeli su Odluku i imaju troškovnik koliko će to koštati.  Oni će platiti priključak onoliko koliko on danas  košta, platiti vuru i sami ugraditi šaht kao što smo morali i mi.  Znači radi se samo o cjevovodu do županjske ceste koja vodi prema Zajezdi prema županijskoj cesti koja vodi od Diabaza  prema Gotalovcu. Zagorski vodovod ima model da jedinica lokalne samouprave plati iskop i zatrpavanje  rova. Mislim da bolje ne mogu objasniti.
Načelnik Franjo Jagić napominje, sve je meni jasno, međutim vi ste ovdje bili 17 godina načelnik i ako ste to htjeli napraviti mogli ste. Međutim, ja i nadalje smatram da se netko od te trojice trebao pojaviti ovdje na Općini. Ali još nisu. Nisu uopće došli nikako, a kamo li s troškovnikom. Ako imaju troškovnik, ja ih već sutra tu čekam na Općini. Direktor je meni rekao da oni nisu zatražili priključak na Zagorski vodovod. Znači, nema svrhe vući vod dok oni nisu zatražili priključak na Zagorski vodovod.
Vijećnik Radovan Hercigonja iznosi da su oni podnijeli tek  prošle godine Zahtjev. Zabilježeno je kad je podnijet Zahtjev. Tu jeste vi u pravi, oni nisu   željeli ići na priključak onda kad smo svi zajedno išli u sustav Zagorskog vodovoda. Oni nemaju cjevovod do sebe. Oni imaju svaki svoj bunara s kojeg imaju napajanje vodom, odnosno tehničkom vodom, vodu za piće kupuju u trgovini.   Znači, oni nemaju nikakav sustav, mi smo bili na našem sustavu pa nas je onda samo Zagorski vodovod preuzeo. Oni nemaju cijevi do sebe. 
Načelnik Franjo Jagić naglašava, kada oni donesu papire da su podnijeli Zahtjev Zagorskom vodovodu djelovat ćemo. 
Vijećnik Radovan Hercigonja pa papiri su tu kod Blaženke. Je li bio kod vas Blaženka gospodin Strahonja  Ivica?
Blaženka Hranić, da bio je.
Načelnik Franjo Jagić, ok, ali mora donijeti nekakav papir, na temelju čega ćemo raditi, na temelju rekla kazala. 
Vijećnik Radovan Hercigonja iznosi, reći ću im da ponovno dođu kod vas. 
Predsjednica vijeća Maja Pepelko pita imali li još tko kakvih prijedloga ili pitanja. S obzirom da prijedloga ni pitanja više nije bilo predsjednica vijeća Maja Pepelko je zaključila 9. sjednicu Općinsko vijeća Općine Budinščina u 19:55 sati.


ZAPISNIČARKA:                                                         Predsjednica Općinskog vijeća:


_______________                                                        _____________________________
   Maja Nuli                                                                                  Maja Pepelko
                                                                             prof.soc.i cro.,mag.bibl.,univ.mag.rehab.educ.           		     

